 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 31. jūlijā Nr. 444**

(protokols Nr. 14, 45. p.)

**Par Latgales reģionālā atkritumu apsaimniekošanas plāna 2024. – 2030. gadam apstiprināšanu**

Lai īstenotu Valsts atkritumu apsaimniekošanas plāna 2021. – 2028. gadam noteiktos mērķus un uzdevumus, kas apstiprināti ar Ministru kabineta 2021. gada 22. janvāra rīkojumu Nr. 45 un atbilstoši Atkritumu apsaimniekošanas likuma III nodaļai, Ministru kabineta 2021. gada 22. jūnija noteikumu Nr. 397 “Noteikumi par atkritumu apsaimniekošanas valsts un reģionālajiem plāniem un atkritumu rašanās novēršanas valsts programmu” un Ministru kabineta 2023. gada 13. jūnija noteikumu Nr. 301 “Noteikumi par atkritumu apsaimniekošanas reģioniem” prasībām, ir izstrādāts “Latgales reģionālais atkritumu apsaimniekošanas plāns 2024.-2030. gadam” (turpmāk LRAAP)

Saskaņā ar Ministru kabineta 2023. gada 13. jūnija noteikumiem Nr. 301 “Noteikumi par atkritumu apsaimniekošanas reģioniem” 2.2. punktā noteikto, Madonas novada administratīvā teritorija ietilpst Latgales atkritumu apsaimniekošanas reģionā. Saskaņā ar Atkritumu apsaimniekošanas likuma 10. panta 2. punktu *atkritumu apsaimniekošanas reģionā ietilpstošās pašvaldības izstrādā atkritumu apsaimniekošanas reģionālo plānu. Atkritumu apsaimniekošanas reģionālais plāns stājas spēkā pēc tam, kad to apstiprinājušas visas atkritumu apsaimniekošanas reģionā ietilpstošās pašvaldības.*

Atbilstoši Latgales plānošanas reģiona (reģ. Nr. 90002181025) 2023. gada 7. augusta noslēgtajam līgumam Nr. 2.10/71, SIA “Geo Consultants” (reģ. Nr. 40003340949) ir izstrādājis “Latgales atkritumu apsaimniekošanas reģiona plānu 2024. - 2030. gadam” un saistītos dokumentus. LRAAP izstrādes laikā tika nodrošināta sabiedrības, organizāciju, institūciju informēšana un viedokļa uzklausīšana atbilstoši normatīvajiem aktiem par sabiedrības līdzdalības kārtību attīstības plānošanā un stratēģisko ietekmes uz vidi novērtējumu. Atbilstoši likuma “Par ietekmes uz vidi novērtējumu” un Ministru kabineta 2004. gada 23. marta noteikumu Nr. 157 “Kārtība, kādā veicams ietekmes uz vidi stratēģiskais novērtējums” prasībām tika sagatavots LRAAP vides pārskats, par kuru ir saņemts pozitīvs Vides pārraudzības valsts biroja 2024. gada 11. jūnija atzinums Nr. 4-03/11/202.

Pamatojoties uz Atkritumu apsaimniekošanas likuma 10. panta 2. punktu un Pašvaldību likuma 10. panta pirmās daļas 21. punktu, ņemot vērā 17.07.2024. Uzņēmējdarbības, teritoriālo un vides jautājumu komitejas un 23.07.2024. Finanšu un attīstības komitejas atzinumus, atklāti balsojot**: PAR – 15** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Iveta Peilāne, Kaspars Udrass, Māris Olte, Sandra Maksimova, Valda Kļaviņa, Vita Robalte), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Apstiprināt Latgales reģionālo atkritumu apsaimniekošanas plānu 2024. - 2030. gadam (pielikumā).
2. Uzdot Madonas novada Centrālās administrācijas Lietvedības nodaļai lēmumu par Latgales reģionālo atkritumu apsaimniekošanas plāna 2024. - 2030. gadam apstiprināšanu 10 darba dienu laikā pēc tā pieņemšanas elektroniski nosūtīt Viedās administrācijas un reģionālās attīstības ministrijai.

Domes priekšsēdētājs A. Lungevičs

*Ģērmane 26279379*